ميكروفون (فيلم)

ميكروفون فيلم مصرى مستقل اتعرض سنه 2010 ، من اخرج احمد عبد الله السيد و من انتاج فيلم كينيك و خالد ابو النجا. الفيلم اتعرض فى اكتر من مهرجان سينمائى جوه و بره مصر و كسب جوايز.
 قصة الفيلم 
خالد بيرجع اسكندريه بعد سنين بره مصر و بيعرف ان حبيبته حتهاجر و علاقته مع ابوه اللى مش كويسة، صعبة تتصلح ، فى وسط الاحداث دى بيلاقى اسكندريه اتغيرت جامد ، بيتمشى فى الشوارع و بيلاقى فنانين و مغنيين راب و هيب هوب بيغنوا و بيعملوا حفلات فى الشوارع و فرق روك و چاز بتعزف فوق السطوح و شباب بيرسموا جرافيتى على الحيطان فى الشوارع و شباب تانيه بتعمل سكيتينج. و اكتشف وش تانى لاسكندريه محدش واخد باله منه ولا مديله فرصة يعرض مواهبه ، فبيحاول يساعدهم. تفاصيل حياته الشخصية بتختلط باللى بالاحداث اللى بتحصل فى فيلم ، و مؤمن و مستنى تغير جى من اسكندريه ، بعيد عن القاهرة الزاحمه. الفيلم بيعرض قصص حقيقية لجيل من الفنانين الاسكندرانيه اللى بيشاركو فى الفيلم بشخصياتهم.
 ممثلين 
 خالد ابو النجا - خالد
 منة شلبى
 يسرا اللوزى - سلمى
 هانى عادل - هانى
 احمد مجدي- مجدي
 عاطف يوسف.. بائع الشرايط
 محمود اللوزى - والد خالد
 آية طارق... فنانة جرافيتى
 ياسين... لعيب السكيتينج
 فرق ظهرت فى الفيلم 
 فرقة مسار اجبارى
 فرقة واى كرو فاميلى (Y Crew family)
 فرقة ماسكارا
 فرقة صوت فى الزحمة
 التصوير 
الفيلم كله اتصور فى شوارع و شقق و محلات فى اسكندريه و اتصور فى 5 اسابيع. اغلب اماكن التصوير كانت فى المنشيه ، الشاطبى ، محطة الرمل ، سبورتنج و مناطق تانيه فى اسكندريه.

تصنيف:افلام مصريه